《三月晦城门晚景》
宋代·张九成

雨涨春江浪，沄沄日夜奔。
群山落云里，万壑吼岩根。
沙际人呼渡，烟中牧入村。
萧然何处士，终日掩柴门。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。